2013R0114 — SL — 18.11.2013 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B DELEGIRANA UREDBA KOMISIJE (EU) št. 114/2013 z dne 6. novembra 2012 o dopolnitvi Uredbe (EU) št. 510/2011 Evropskega parlamenta in Sveta v zvezi z določitvijo pravil glede zahtevkov za odstopanje od ciljev specifičnih emisij CO2 za nova lahka gospodarska vozila (Besedilo velja za EGP) (UL L 038, 9.2.2013, p.1)

spremenjena z:









▼B

DELEGIRANA UREDBA KOMISIJE (EU) št. 114/2013

z dne 6. novembra 2012

o dopolnitvi Uredbe (EU) št. 510/2011 Evropskega parlamenta in Sveta v zvezi z določitvijo pravil glede zahtevkov za odstopanje od ciljev specifičnih emisij CO2 za nova lahka gospodarska vozila

(Besedilo velja za EGP)







EVROPSKA KOMISIJA JE – ob upoštevanju Pogodbe o delovanju Evropske unije, ob upoštevanju Uredbe (EU) št. 510/2011 Evropskega parlamenta in Sveta z dne 11. maja 2011 o določitvi standardov emisijskih vrednosti za nova lahka gospodarska vozila kot del celostnega pristopa Unije za zmanjšanje emisij CO2 iz lahkih tovornih vozil ( 1 ) in zlasti člena 11(7) Uredbe, ob upoštevanju naslednjega: (1) V skladu s členom 11 Uredbe (EU) št. 510/2011 lahko mali proizvajalci (v nadaljnjem besedilu: vlagatelji) vložijo zahtevek za alternativne cilje za zmanjševanje emisij, ki morajo biti skladni z njihovo možnostjo za zmanjšanje emisij, vključno z gospodarskimi in tehnološkimi možnostmi za zmanjšanje njihovih specifičnih emisij CO2, in morajo upoštevati značilnosti trga za zadevne vrste novih lahkih gospodarskih vozil. (2) Pri določanju vlagateljevih možnosti za zmanjševanje emisij bi bilo treba oceniti tako njegove gospodarske kot tudi tehnološke možnosti. V ta namen bi moral vlagatelj predložiti podrobne informacije o svojih gospodarskih dejavnostih ter informacije o tehnologijah za zmanjševanje emisij CO2, ki jih uporablja v lahkih gospodarskih vozilih. Zahtevane informacije vključujejo podatke, ki so že na voljo vlagatelju in ne predstavljajo dodatne upravne obremenitve. (3) Da bi vlagateljem zagotovili jasno osnovo, ki se uporabi za določitev ciljev specifičnih emisij, je primerno uporabiti najnovejše razpoložljive podatke o povprečnih specifičnih emisijah CO2 za leto 2010. Če ti podatki ne obstajajo, bi bilo treba cilj primerjati s podatki o povprečnih specifičnih emisijah CO2 v naslednjem koledarskem letu, ki je najbližje letu 2010. (4) Da bi olajšali vlaganje zahtevkov, bi bilo treba zagotoviti seznam proizvajalcev in njihove povprečne specifične emisije CO2 v Uniji za leto 2010. Seznam je 9. julija 2012 po uradnem posvetovanju z državami članicami in najpomembnejšimi zainteresiranimi stranmi pripravila skupina izvedencev za oblikovanje in izvajanje politik v zvezi z emisijami CO2 iz cestnih vozil. (5) Da bi upoštevali omejeno količino proizvodov, ki jih ponujajo nekateri vlagatelji, in posledično omejene možnosti za razporeditev prizadevanj za zmanjšanje povprečnih specifičnih emisij CO2 iz vozil, bi bilo treba vlagatelju omogočiti, da izbira med enoletnimi cilji za specifične emisije za obdobje odstopanja ali različnimi letnimi cilji, ki ob koncu obdobja odstopanja zagotovijo zmanjšanje glede na osnovo iz leta 2010. (6) V skladu z izjemo od pravice javnosti do dostopa do dokumentov iz člena 4(2) Uredbe Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije ( 2 ) se nekaterih informacij, vključenih v zahtevke za odstopanja, ne bi smelo javno objaviti, če bi njihovo razkritje ogrozilo zaščito komercialnih interesov, kar predvsem velja za informacije proizvajalca o načrtovanju proizvodov, pričakovane stroške in vpliv na dobičkonosnost podjetja. Sklepe, s katerimi se odobrijo odstopanja, bo Komisija objavila na spletu – ob upoštevanju naslednjega: SPREJELA NASLEDNJO UREDBO:







Člen 1

Vsebina

Ta uredba določa informacije, ki jih morajo zagotoviti vlagatelji kot dokaz, da so pogoji za odstopanje na podlagi člena 11(1) Uredbe (EU) št. 510/2011 izpolnjeni.

Člen 2

Opredelitev pojmov

V tej uredbi se poleg opredelitev iz členov 2 in 3 Uredbe (EU) št. 510/2011 uporabljajo naslednje opredelitve pojmov:

1. „vlagatelj“ je proizvajalec v smislu člena 11(1) Uredbe (EU) št. 510/2011;

2. „značilnosti vozila“ so lastnosti vozila, vključno z maso, njegovimi specifičnimi emisijami CO2, številom sedežev, zmogljivostjo motorja, razmerjem med močjo in maso ter najvišjo hitrostjo;

3. „značilnosti trga“ so podatki o značilnostih vozila ter imena in razpon cen lahkih gospodarskih vozil, ki so neposredno konkurenčna vozilom, za katere se zaprosi za odstopanje;

4. „lastni proizvodni obrat“ je obrat, kjer se vozila proizvajajo ali sestavljajo in ki ga uporablja zgolj vlagatelj za proizvodnjo ali sestavljanje novih lahkih gospodarskih vozil izključno za zadevnega vlagatelja ter, če je to ustrezno, lahkih gospodarskih vozil za izvoz;

5. „lastni oblikovalni center“ pomeni obrat, v katerem se oblikuje in razvije celotno vozilo ter je pod nadzorom vlagatelja in v njegovi izključni uporabi.

Člen 3

Zahtevek za odstopanje na podlagi člena 11(1) Uredbe (EU) št. 510/2011

Zahtevek za odstopanje na podlagi člena 11(1) Uredbe (EU) št. 510/2011 predloži vlagatelj v obliki, ki je določena v Prilogi I k tej uredbi, ter vključuje informacije iz členov 4 in 5 te uredbe.

Člen 4

Informacije o merilih za upravičenost

Vlagatelj zagotovi naslednje informacije o merilih za upravičenost:

(a) podatke o lastniški strukturi proizvajalca ali skupine povezanih proizvajalcev, skupaj z zadevno izjavo iz Priloge II;

(b) število novih lahkih gospodarskih vozil, ki so bila uradno registrirana v Uniji v treh koledarskih letih pred datumom zahtevka in za katera je odgovoren vlagatelj, ali, če ta podatek ni na voljo, eno od naslednjega: (i) oceno, pripravljeno na podlagi preverljivih podatkov, števila novih lahkih gospodarskih vozil, za katera je odgovoren vlagatelj in so bila registrirana v obdobju iz uvodnega stavka; (ii) če v obdobju iz uvodnega stavka ni bilo registrirano nobeno lahko gospodarsko vozilo, število novih lahkih gospodarskih vozil, registriranih v zadnjem koledarskem letu, za katero so takšni podatki na voljo.

Člen 5

Cilji specifičnih emisij in možnosti za zmanjšanje emisij v skladu s členom 11(2) Uredbe (EU) št. 510/2011

1. Vlagatelj predloži podatke o povprečnih specifičnih emisijah CO2 za svoja nova lahka gospodarska vozila, registrirana v letu 2010, razen če so povprečne specifične emisije CO2 za omenjeno leto navedene v Prilogi III. Kadar ti podatki niso na voljo, vlagatelj predloži podatke o povprečnih specifičnih emisijah CO2 za svoja lahka gospodarska vozila, registrirana v naslednjem koledarskem letu, ki je najbližje letu 2010.

2. Vlagatelj zagotovi naslednje informacije o svojih dejavnostih:

(a) za koledarsko leto pred datumom zahtevka, število zaposlenih in velikost proizvodnega obrata v kvadratnih metrih;

(b) model delovanja proizvodnega obrata, v katerem je navedeno, katere dejavnosti načrtovanja in proizvodnje opravlja vlagatelj in katere zunanji izvajalci;

(c) v primeru povezanega podjetja, podatek, ali tehnologijo souporablja več proizvajalcev ter katere dejavnosti izvajajo zunanji izvajalci;

(d) za pet koledarskih let pred datumom zahtevka, obseg prodaje, letne prihodke od prodaje, neto dobiček, porabo za raziskave in razvoj tehnologij za zmanjševanje emisij CO2 ter v primeru povezanega podjetja neto prenesena sredstva na matično podjetje;

(e) značilnosti njegovega trga;

(f) cenik za vse tipe lahkih gospodarskih vozil, za katere naj bi veljalo odstopanje v koledarskem letu pred datumom zahtevka, ter pričakovani cenik za lahka gospodarska vozila, ki naj bi bila dana na trg in bo zanje veljalo odstopanje.

Podatkom iz člena (d) prvega pododstavka se priložijo uradni potrjeni računi ali jih potrdi neodvisni revizor.

3. Vlagatelj navede naslednje podatke o tehnoloških možnostih za zmanjšanje njegovih specifičnih emisij CO2:

(a) seznam tehnologij za zmanjšanje emisij CO2, ki jih uporablja v svojih lahkih gospodarskih vozilih, danih na trg leta 2010, ali, kadar ti podatki niso na voljo, za naslednje leto, ki je najbližje letu 2010, ali, v primeru proizvajalcev, ki načrtujejo vstop na trg, za leto, ko začne veljati odstopanje;

(b) seznam tehnologij za zmanjševanje emisij CO2, ki jih uporablja v svojih lahkih gospodarskih vozilih v okviru programa za zmanjšanje specifičnih emisij CO2, ter dodatne stroške teh tehnologij za vsak tip vozila, vključen v zahtevek za odstopanje.

4. Vlagatelj v skladu s svojo možnostjo za zmanjšanje predlaga enega od naslednjih ciljev:

(a) cilj specifičnih emisij, ki zagotavlja, da so povprečne specifične emisije CO2 ob izteku obdobja odstopanja manjše od povprečnih specifičnih emisij CO2 iz odstavka 1;

(b) letni cilj specifičnih emisij za vsako posamezno leto obdobja odstopanja, ki je določen tako, da so povprečne specifične emisije CO2 prek celotnega obdobja odstopanja manjše od povprečnih specifičnih emisij CO2 iz odstavka 1.

5. Ciljem specifičnih emisij ali letnim ciljem specifičnih emisij, ki jih predlaga vlagatelj, se priloži program za zmanjšanje specifičnih emisij CO2 iz novih vozil.

V programu za zmanjšanje specifičnih emisij CO2 so navedeni naslednji podatki:

(a) časovni razpored uvajanja tehnologij za zmanjševanje izpustov CO2 v vozila vlagatelja;

(b) ocenjeno število novih lahkih gospodarskih vozil, registriranih v Uniji, na leto za obdobje odstopanja ter pričakovane povprečne specifične emisije CO2 in povprečna masa;

(c) v primeru letnih ciljev specifičnih emisij, letno zmanjšanje specifičnih emisij CO2 iz tipov vozil, za katere se uvedejo tehnologije za zmanjšanje CO2.

6. Vlagateljevo izpolnjevanje ciljev specifičnih emisij ali letnih ciljev specifičnih emisij se oceni v skladu s členom 9 Uredbe (EU) št. 510/2011 vsako leto v obdobju odstopanja.

Člen 6

Ocena Komisije

1. Kadar Komisija v devetih mesecih po uradnem prejemu popolnega zahtevka na podlagi člena 11(1) Uredbe (EU) št. 510/2011 ni izdala ugovora, se šteje, da so zahtevani pogoji za uporabo odstopanja izpolnjeni.

Če Komisija ugotovi, da je zahtevek nepopoln, lahko zahteva dodatne informacije. Kadar dodatne informacije niso predložene v roku, določenem v zahtevku, lahko Komisija zahtevek zavrne.

V primeru zavrnitve zaradi nepopolnega zahtevka ali ker Komisija ugotovi, da predlagani cilj specifičnih emisij ni v skladu z možnostjo vlagatelja za zmanjšanje emisij, lahko vlagatelj vloži dopolnjen ali popravljen zahtevek za odstopanje.

2. Zahtevki se vložijo v tiskani ali elektronski obliki. Tiskano različico se naslovi na Generalni sekretariat Evropske Komisije – Secretariat General of the European Commission, 1049 Bruxelles/Brussel, Belgique/België, s pripisom „Derogation under Regulation (EU) No 510/2011“. Elektronsko različico se pošlje v namenski poštni predal, ki je določen v Prilogi I.

3. Kadar se ugotovi, da so informacije v zahtevku napačne ali netočne, se sklep o odobritvi odstopanja prekliče.

Člen 7

Dostop javnosti do podatkov

1. Vlagatelj, ki meni, da podatki, ki jih je navedel v zahtevku, ne smejo biti razkriti v skladu s členom 11(8) Uredbe (EU) št. 510/2011, to navede v zahtevku ter utemelji, zakaj bi razkritje ogrozilo zaščito njegovih komercialnih interesov, vključno z njegovo intelektualno lastnino.

2. Izjema od pravice do javnega dostopa do dokumentov iz člena 4(2) Uredbe (ES) št. 1049/2001 se uporabi za naslednje vrste dokumentov:

(a) podrobnosti o programu za zmanjšanje specifičnih emisij CO2 iz člena 5 ter zlasti podrobnosti v zvezi s pripravo portfelja proizvodov vlagatelja;

(b) pričakovani vplivi tehnologij za zmanjšanje emisij CO2 na stroške proizvodnje, nabavne cene vozil in dobičkonosnost podjetja.

Člen 8

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.









PRILOGA I

Standardna oblika zahtevka za odstopanje, ki ga vložijo proizvajalci lahkih gospodarskih vozil, ki izpolnjujejo merila iz člena 11(1) Uredbe (EU) št. 510/2011

Elektronska različica zahtevka se pošlje na naslednji e-naslov:

EC-CO2-LDV-IMPLEMENTATION@ec.europa.eu

1. Ime, naslov in kontaktna oseba za proizvajalca ali skupino povezanih proizvajalcev







Ime proizvajalca Poštni naslov Ime kontaktne osebe E-naslov kontaktne osebe Telefonska številka kontaktne osebe

2. Ime, naslov in kontaktna oseba za proizvajalčevega zastopnika za EU (le v primeru, da ima proizvajalec sedež zunaj EU)







Ime proizvajalčevega zastopnika za EU Poštni naslov Ime kontaktne osebe E-naslov kontaktne osebe Telefonska številka kontaktne osebe

3. Merila za upravičenost

3.1 Ali je vlagatelj del skupine povezanih proizvajalcev?

 DA (priloži se izjava iz Priloge II)

 NE

3.2 Ali je vlagatelj del skupine povezanih proizvajalcev, vendar upravlja lastne proizvodne obrate in oblikovalni center?

 DA (priloži se izjava iz Priloge II; glej točko 3.3)

 NE (glej točko 3.4 in 3.5)

3.3 Število novih lahkih gospodarskih vozil, registriranih v Uniji, če zahtevek velja za nepovezanega proizvajalca ali povezanega proizvajalca, ki upravlja lastne proizvodne obrate in lasten oblikovalni center

3.3.1 Uradni podatki za tri koledarska leta pred datumom zahtevka







Leto Število novih registracij v EU

3.3.2 Če uradni podatki iz točke 3.3.1 niso na voljo za obdobje iz te točke, se navede približna ocena na podlagi preverljivih podatkov







Leto Število novih registracij v EU

3.3.3 Če podatki iz točk 3.3.1 in 3.3.2 za zadevno obdobje niso na voljo, se navedejo podatki za zadnje koledarsko leto, za katerega so takšni podatki na voljo







Leto Število novih registracij v EU

3.4 Če zahtevek velja za skupino povezanih proizvajalcev, navedite naslednje







Imena proizvajalcev Poštni naslov Ime kontaktne osebe E-naslov kontaktne osebe Telefonska številka kontaktne osebe

3.5 Število novih lahkih gospodarskih vozil, registriranih v Uniji, skupine povezanih proizvajalcev, če zahtevek velja za skupino povezanih proizvajalcev in vlagatelj ne upravlja lastnih proizvodnih obratov in lastnega oblikovalnega centra

3.5.1 Uradni podatki za tri koledarska leta pred datumom zahtevka







Leto Število novih registracij v EU

3.5.2 Kadar uradni podatki iz točke 3.5.1 za obdobje iz navedene točke niso na voljo, se navede približna ocena na podlagi preverljivih podatkov







Leto Število novih registracij v EU

3.5.3 Kadar podatki iz točk 3.5.1 in 3.5.2 za zadevno obdobje niso na voljo, se navedejo podatki za zadnje koledarsko leto, za katerega so takšni podatki na voljo







Leto Število novih registracij v EU

4. Zahtevano trajanje odstopanja







Število koledarskih let (največ 5)

5. Predlog cilja specifičnih emisij, izračunanega kot povprečje za program vozil v obdobju odstopanja, ali ločenega cilja specifičnih emisij v primeru letnih zmanjšanj (v g CO2/km)







Leto Cilj povprečnih specifičnih emisij (g CO2/km)

6. Podatki za posamezno podjetje

6.1 Povprečne specifične emisije CO2 v letu 2010, če niso vključene v Prilogi III (če niso na voljo, potem podatki za naslednje koledarsko leto, najbližje letu 2010)

6.2 Število zaposlenih v koledarskem letu pred datumom zahtevka

6.3 Velikost proizvodnega obrata v kvadratnih metrih v koledarskem letu pred letom zahtevka

6.4 Obseg prodaje za 5 let pred datumom zahtevka







Leto Obseg prodaje

6.5 Letni prihodki od prodaje za 5 let pred datumom zahtevka







Leto Prihodki od prodaje

6.6 Značilnosti trga

Podatke o načrtovanih proizvodih, ki v času zahtevka niso na voljo na trgu, je treba navesti v zaupnem delu tega zahtevka.

(a) značilnosti vozila;

(b) imena in cenovni razponi neposredno konkurenčnih vozil v letu pred datumom zahtevka;

(c) cenik za vozila, ki bodo vključena v odstopanje, v koledarskem letu pred datumom zahtevka ali v letu, ki je najbližje datumu zahtevka.

6.7 Kratek opis modela delovanja proizvodnega obrata

ZAUPNI DEL ZAHTEVKA

6.8 Čisti dobiček v 5 letih pred datumom zahtevka







Leto Čisti dobiček

6.9 Poraba za raziskave in razvoj tehnologij za zmanjševanje emisij CO2 v 5 letih pred datumom zahtevka







Leto Poraba za R&R

6.10 Neto prenesena sredstva na matično podjetje v primeru povezanih podjetij v 5 letih pred datumom zahtevka







Leto Neto prenesena sredstva

7. Podrobnosti o lahkih gospodarskih vozilih, ki bodo dana na trg Unije in za katera bo odgovoren vlagatelj

7.1 Značilnosti trga

7.1.1 Značilnosti vozila

7.1.2 Imena in cenovni razponi neposredno konkurenčnih vozil v letu pred datumom zahtevka

7.1.3 Pričakovani cenik vozil, za katera bo veljalo odstopanje

8. Tehnološke možnosti vlagatelja za zmanjšanje svojih specifičnih emisij CO2

8.1 Seznam tehnologij za zmanjševanje emisij CO2, ki so bile uporabljene v vozilih vlagatelja v letu 2010

8.2 Kadar seznam iz točke 8.1 ni na voljo, se predloži seznam za naslednje leto, ki je najbližje letu 2010

8.3 Če vlagatelj načrtuje vstop na trg Unije, je treba predložiti seznam iz točke 8.1 za prvo leto odstopanja

9. Vlagateljev program za zmanjšanje specifičnih emisij CO2

9.1 Časovni razpored uporabe tehnologij za zmanjšanje emisij CO2 iz vozil

9.2 Pričakovano povprečje vozil v obdobju odstopanja

9.2.1. Registracije novih lahkih gospodarskih vozil v Uniji na leto v obdobju odstopanja

9.2.2. Pričakovana povprečna masa vozil, ki bodo dana na trg Unije, moč njihovih motorjev in podatki o konfiguraciji pogonskega sklopa

9.2.3. Pričakovane povprečne specifične emisije CO2 iz vozil, ki bodo dana na trg Unije

9.3 Tehnologije za zmanjševanje izpustov CO2, ki bodo uporabljene v vozilih vlagatelja v okviru programa za zmanjševanje specifičnih emisij CO2

9.4 Dodatni stroški na tip vozila za tehnologije, ki bodo uporabljene kot del programa za zmanjševanje specifičnih emisij CO2

9.5 V primeru letnih ciljev, letno zmanjšanje specifičnih emisij CO2 iz tipov vozil, za katere se uvedejo tehnologije za zmanjšanje emisij CO2









PRILOGA II

Standardna oblika izjave o strukturi lastništva

Člen 11(1)(a) Uredbe (EU) št. 510/2011

Spodaj podpisani izjavljam, da sem zakonito pooblaščen(-a), da zastopam [ime] (proizvajalec), ki vlaga zahtevek za odstopanje iz člena 11(1) Uredbe (EU) št. 510/2011 in ki ni del skupine povezanih proizvajalcev, kot je opredeljena v členu 3(2) Uredbe. Po mojem najboljšem vedenju je [ime] (proizvajalec) upravičen do odstopanja iz člena 11(1) Uredbe (EU) št. 510/2011 ter so podatki iz zahtevka resnični in točni. Priloženi so podatki o strukturi lastništva [ime] (proizvajalec).

Podpis Datum

Direktor [proizvajalec]

člen 11(1)(b) Uredbe (EU) št. 510/2011

Spodaj podpisani izjavljam, da sem zakonito pooblaščen(-a), da zastopam [ime] (proizvajalec), ki vlaga zahtevek za odstopanje iz člena 11(1) Uredbe (EU) št. 510/2011 in ki je del skupine povezanih proizvajalcev, kot je opredeljena v členu 3(2) Uredbe. Po mojem najboljšem vedenju je [ime] (proizvajalec) upravičen do odstopanja iz člena 11(1) Uredbe (EU) št. 510/2011 ter so podatki iz zahtevka resnični in točni. Priloženi so podatki o strukturi lastništva [ime] (proizvajalec).

Podpis Datum

Direktor [proizvajalec]

Člen 11(1)(c) Uredbe (EU) št. 510/2011

Spodaj podpisani izjavljam, da sem zakonito pooblaščen(-a), da zastopam [ime] (proizvajalec), ki vlaga zahtevek za odstopanje iz člena 11 Uredbe (EU) št. 510/2011 in ki je del skupine povezanih proizvajalcev, kot je opredeljena v členu 3(2) Uredbe, vendar upravlja lastne proizvodne obrate in lastni oblikovalni center, kot sta opredeljena v členu 2 Delegirane uredbe Komisije (EU) št. 114/2013. Po mojem najboljšem vedenju je [ime] (proizvajalec) upravičen do odstopanja iz člena 11(1) Uredbe (EU) št. 510/2011 ter so podatki iz zahtevka resnični in točni. Priloženi so podatki o strukturi lastništva [ime] (proizvajalec).

Podpis Datum

Direktor [proizvajalec]









PRILOGA III







Seznam povprečnih specifičnih emisij CO2 v letu 2010 na proizvajalca Znamka Povprečne emisije (g/km) Citroën 158,96 Dacia 154,13 Fiat 159,99 Ford 202,00 Giotti victoria 167,59 Great wall 190,13 Hyundai 219,73 Isuzu 223,86 Iveco 229,05 Jeep 240,17 Kia 193,29 Land rover 276,93 LDV 234,60 Mazda 247,08 Mercedes 226,29 Mitsubishi 221,87 Mitsubishi fuso 286,83 Nissan 214,11 Opel 183,30 Peugeot 156,84 Piaggio ►M1 177,00 ◄ Renault 165,47 Renault trucks 250,11 Skoda 136,13 Ssangyong 222,72 Tata 223,00 Toyota 215,41 Vauxhall 162,09 Volkswagen 193,43 Volvo 186,40